《送陈尧叟赴广西漕》
宋代·宋湜

怜君将命拜新恩，送别都门亦断魂。
雨歇佳林秋更暖，瘴连梅岭日多昏。
诏颁海徼征徭薄，兵罢蛮州市井繁。
愧我不才居禁近，前春洒扫待回辕。

作者简介：（950—1000）京兆长安人，字持正。宋泌弟。太宗太平兴国五年进士。累官翰林学士、知审官院。真宗即位，拜中书舍人，迁给事中、枢密副使。从真宗北巡，得疾卒。谥忠定。好学善谈论，晓音律，精弈棋，书法多为人传效。有文集。